Nafarroako Parlamentuko Mahaiak, 2020ko ekainaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkezturiko galdera, Nafarroako Foru Komunitatean familia gurasobakarrak egiaztatzeari buruzko otsailaren 7ko 5/2019 Foru Legeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko ekainaren 29an

Lehendakaria: Unai Hualde Iglesias

GALDERAREN TESTUA

Nafarroako Podemos Ahal Dugu foru parlamentarien elkarteari atxikitako foru parlamentari Mikel Buil Garcíak, Legebiltzarreko Erregelamenduan xedatuaren babesean, honako galdera hauek aurkezten ditu, Eskubide Sozialetako Departamentuak idatziz erantzun ditzan.

Onetsi zenetik urtebete baino gehiago igaro baita, Nafarroako Foru Komunitatean familia gurasobakarrak egiaztatzeari buruzko otsailaren 7ko 5/2019 Foru Legea zergatik ez da erregelamendu bidez garatu?

Departamentuak zer epetan uste du baliatu ahal izanen dutela familia gurasobakarrek arlo horretan dagozkien eskubideak?

Iruñean, 2020ko ekainaren 23an

Foru parlamentaria: Mikel Buil García